Na temelju odobrenja Plana specijalizacija za 2017. godinu Ministarstva zdravstva (Klasa: 131-01/17-01/62, Urbroj: 534-03-1-1/4-17-2 od 27. ožujka 2017. godine), Pravilnika o specijalističkom usavršavanju doktora medicine („Narodne novine“, br. 100/11, 133/11, 54/12, 49/13, 139/14, 116/15, 62/16, 69/16 - Ispravak i 6/17), Pravilnika o mjerilima za prijam specijalizanata („Narodne novine“, br. 83/15.) i članka 29. Statuta Doma zdravlja Novalja (Klasa: 510-03/14-03/11, Urbroj: 2125/72-03-14-1 od 11. lipnja 2014. godine, Klasa: 510-03/14-03/11, Urbroj: 2125/72-03-15-7 od 29. prosinca 2015. godine i Klasa: 510-03/14-03/11, Urbroj: 2125/72-03-16-11 od 31. svibnja 2016. godine), Dom zdravlja Novalja raspisuje

**NATJEČAJ**

**za prijam i upućivanje jednog doktora medicine (m/ž)**

**na specijalističko usavršavanje iz djelatnosti pedijatrije**

Opći uvjeti:

* zdravstveni radnik sa završenim integriranim preddiplomskim i diplomskim studijem zdravstvenog usmjerenja - doktor medicine
* odobrenje za samostalan rad

Uz ponudu na natječaj pristupnici su dužni priložiti:

* životopis
* preslik domovnice
* preslik diplome medicinskog fakulteta
* preslik uvjerenja o položenom stručnom ispitu
* preslik odobrenja za samostalan rad
* preslik prijepisa položenih ispita na studiju
* preslik potvrde o općem prosjeku ocjena tijekom studija, te duljini trajanja studija
* preslik nagrada za vrijeme studija
* preslik potvrde o statusu poslijediplomskog doktorskog studija
* popis objavljenih radova i kopije radova
* preslik ugovora o radu ako je pristupnik radio u primarnoj zdravstvenoj zaštiti ili bez specijalizacije u bolničkoj zdravstvenoj ustanovi
* potvrda Hrvatskog zavoda za mirovinsko osiguranje - elektronički zapis o radnom stažu
* ako je pristupnik sudionik, dijete ili član obitelji smrtno stradalog, zatočenog ili nestalog hrvatskog branitelja Domovinskog rata prema Zakonu o pravima hrvatskih branitelja iz Domovinskog rata i članova njihovih obitelji prilaže potvrdu o istome

Postupak se provodi sukladno odredbama Pravilnika o mjerilima za prijam specijalizanata.

Natječaj će se objaviti u Novom listu, na internetskoj stranici Ministarstva zdravstva (<https://zdravstvo.gov.hr>) i Doma zdravlja Novalja ([www.dom-zdravlja-novalja.hr](http://www.dom-zdravlja-novalja.hr)), i na oglasnoj ploči Doma zdravlja Novalja.

Rok za podnošenje ponuda je **15 dana** od objave natječaja u Novom listu (***natječaj objavljen 11. svibnja 2017. godine***)

Ponude se dostavljaju poštom ili osobnom dostavom u pisarnicu na adresu: Dom zdravlja Novalja, Špital 1, 53291 Novalja, s naznakom „Za natječaj –specijalizacija“.

Rok od 15 dana za dostavu ponuda računa se od prvog slijedećeg dana od objave natječaja u Novom listu.

Nepotpune i nepravovremene ponude neće se razmatrati.

Bodovanje i razgovor s Povjerenstvom Doma zdravlja Novalja obavlja se samo za one pristupnike koji su podnijeli potpunu dokumentaciju. O terminu razgovora svaki pristupnik se izvješćuje pisanim putem ili putem elektroničke pošte. Pristupnici su obvezni Povjerenstvu predočiti izvornike svih dokumenata.

Odluka o izboru specijalizanta objaviti će se na internetskoj stranici i oglasnoj ploči Doma zdravlja Novalja najkasnije u roku od 20 dana od dana razgovora s Povjerenstvom.

Nakon što ministar nadležan za zdravstvo izda rješenje o odobrenju specijalizacije, Dom zdravlja će s izabranim specijalizantom sklopiti ugovor o radu na neodređeno vrijeme s probnim radom od šest mjeseci i ugovor o međusobnim pravima i obvezama.

Nakon završene specijalizacije i položenog specijalističkog ispita, specijalist ima obvezu raditi u Domu zdravlja Novalja najmanje onoliko vremena koliko je trajala specijalizacija.

*Klasa: 112-01/17-01/07*

*Urbroj: 2125/72-01-17-2*

*U Novalji, 11. svibnja 2017. godine*

 **Ravnatelj:**

 **Dražen Peranić, dipl.ing**